ഉത്തരകൊറിയയില് വെള്ളപ്പൊക്കം കൃഷിഭൂമി നശിച്ചു പ്യോഗ്യാംഗ്: ഉത്തരകൊറിയയുടെ കിഴക്കന് മേഖലയില് കനത്ത മഴയെത്തുടര്ന്നുണ്ടായ വെള്ളപ്പൊക്കത്തില് ആയിരം വീടുകള് തകര്ന്നു. അയ്യായിരം പേരെ ഒഴിപ്പിച്ചുമാറ്റിയെന്നും സര്ക്കാരിനു കീഴിലുള്ള കെസിടിവി റിപ്പോര്ട്ട് ചെയ്തു. കൃഷിഭൂമികള് വ്യാപകമായി നശിച്ചത് ഭക്ഷ്യപ്രതിസന്ധി സൃഷ്ടിക്കുമെന്ന ആശങ്കയുണ്ട്. അമേരിക്കയുടെയും ഐക്യരാഷ്ട്രസഭയുടെയും ഉപരോധങ്ങള് മൂലം ഉത്തരകൊറിയയുടെ സാന്പത്തികനില ഏറെ പരുങ്ങലിലാണ്. ഭവനങ്ങളുടെ മേല്ക്കൂരയ്ക്കൊപ്പം വെള്ളം പൊങ്ങിയതിന്റെയും റോഡുകളും പാലങ്ങളും നശിച്ചതിന്റെയും ദൃശ്യങ്ങള് കെസിടിവി പുറത്തുവിട്ടു. ദുരിതാശ്വാസപ്രവര്ത്തിന് പട്ടാളം നേതൃത്വം നല്കാന് ഉത്തരകൊറിയന് നേതാവ് കിം ജോംഗ് ഉന് ഉത്തരവിട്ടു.